એક વરિષ્ઠ ક્રિમિનલ વકીલે નામ ન કહેવાની શરતે કહ્યું કે આરોપીઓને ખબર જ ન હતી કે ષડયંત્રમાં ભાગ લેવાનો આરોપ મુકાય જ કેવી રીતે? બચાવ પક્ષના વકીલ અબ્બાસ કાઝમીએ કહ્યું કે ઘણાખરા આરોપીઓને ખબર જ ન હતી કે અંદર શું હતું? છતાંય એ લોકો બે વર્ષથી જેલમાં છે! વકીલો મજીદ મેમણ અને વારિસ પઠાણે કહ્યું કે બૉમ્બ વિસ્ફોટના બીજા 11 આરોપીઓને પણ જેલમાં સડવા ન દેવાય ! વકીલ બી. બી. તિવારીએ કહ્યું કે સંજય એની પાસેથી મળેલી એ. કે. 56 બંદૂક વાપરવાનો જ છે એવું તો ચોખ્ખું સાબિત થયું જ નથી. એણે તો ફક્ત એના પરિવારના રક્ષણ માટે એ બંદૂક ખરીદી હતી. એ વખતે મુંબઈની જે સ્થિતિ હતી એ જોતાં એને ક્રિમિનલ ન કહેવાય. વકીલ નરી ગુરસહાનીએ કહ્યું હતું કે તમારી પાસેથી શસ્ત્રો મળી આવે એટલે તમને ટાડામાં ન મૂકી દેવાય...! વકીલ એમ. પી. વશીએ કહ્યું કે સંજય દત્તે નુકસાની માટે 200 કરોડ રૂપિયાનો કેસ કરી દેવો જોઈએ!